కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
భారత్, బంగ్లాదేశ్ మధ్య ఈరోజే తొలి టీ20
దీపావళి తర్వాత ఢిల్లీలో కాలుష్యం పతాక స్థాయికి చేరుకోవడంతో ఈరోజు మ్యాచ్‌లో ఆటగాళ్లు ఇబ్బందిపడే సూచనలు కనిపిస్తున్నాయి. బంగ్లాదేశ్ ఆటగాళ్లు మాస్క్‌లు వేసుకుని శుక్ర, శనివారం ప్రాక్టీస్ చేశారు.
Samayam Telugu | Updated:
Nov 3, 2019, 10:12AM IST
భారత్, బంగ్లాదేశ్ మధ్య ఈరోజే తొలి టీ20
హైలైట్స్
ఢిల్లీలో ఈరోజు రాత్రి 7 గంటలకి తొలి టీ20 మ్యాచ్
టీ20ల్లో ఇప్పటి వరకూ బంగ్లాదేశ్‌పై ఆడిన అన్ని మ్యాచ్‌ల్లోనూ భారత్‌ గెలుపు
షకీబ్ దూరమవడంతో ప్రస్తుతం ఒత్తిడిలో ఉన్న బంగ్లాదేశ్
భారత్ జట్టుని కెప్టెన్‌గా నడిపించనున్న ఓపెనర్ రోహిత్ శర్మ
భారత్ గడ్డపై బంగ్లాదేశ్ పర్యటన ఆదివారం నుంచి ప్రారంభమవుతోంది. ఈరోజు ఢిల్లీలోని అరుణ్ జైట్లీ (ఫిరోజ్ షా కోట్ల) స్టేడియం వేదికగా రాత్రి 7 గంటలకి తొలి టీ20 మ్యాచ్ జరగనుంది. సిరీస్‌లో మొత్తం మూడు టీ20లు, రెండు టెస్టులు జరగనుండగా.. బంగ్లాదేశ్ అగ్రశ్రేణి ఆల్‌రౌండర్ షకీబ్ అల్ హసన్ నిషేధం కారణంగా సిరీస్ మొత్తానికీ దూరమయ్యాడు. మరోవైపు భారత్ కూడా టీ20ల్లో విరాట్ కోహ్లీకి విశ్రాంతినిచ్చి ఓపెనర్ రోహిత్ శర్మ చేతికి పగ్గాలిచ్చింది.
Read More: టీ20ల్లో కోహ్లీ నెం.1 రికార్డ్‌కి రోహిత్ ఎసరు..?
ఆస్ట్రేలియా వేదికగా వచ్చే ఏడాది టీ20 ప్రపంచకప్ జరగనున్న నేపథ్యంలో.. ఈ సిరీస్ నుంచి టోర్నీ సన్నద్ధతని ప్రారంభించాలని టీమిండియా యోచిస్తోంది. ఈ మేరకు జట్టులో మార్పులు చోటుచేసుకోగా.. శివమ్ దూబే లాంటి పవర్ హిట్టర్‌‌కి చోటు దక్కింది. అలానే బ్యాటింగ్ ఆర్డర్‌లోనూ మార్పులు జరిగే సూచనలు కనిపిస్తున్నాయి. వికెట్ కీపర్‌గా రిషబ్ పంత్‌కి మరో అవకాశమిస్తారా..? లేదా సంజు శాంసన్‌కి ఫస్ట్ ఛాన్సిస్తారా..? అనేదానిపై స్పష్టత రావడం లేదు.